Pengamalan Komunikasi Kemanusiaan Pensyarah Politeknik Sultan Azlan Shah dalam Proses Pembelajaran dan Pemudahcaraan (PDPC)
Authors: Aini Zulkefli , Saad Abu Hashim 
Published: October 2024

Kajian ini bertujuan untuk mengenalpasti pengamalan komunikasi kemanusiaan dalam proses pembelajaran dan pemudahcaraan (PdPc) pensyarah Politeknik Sultan Azlan Shah (PSAS). Secara khususnya, kajian ini membincangkan tentang komunikasi kemanusiaan menerusi tiga unsur utama iaitu al-Nafs (jiwa), al-`Aql (akal) dan al-Qalb (hati). Seramai 60 orang responden telah dipilih untuk menjawab soal selidik yang telah diedarkan. Responden yang dipilih terdiri daripada pensyarah Politeknik Sultan Azlan Shah, Behrang Perak. Data yang dikumpulkan telah dianalisis menggunakan kaedah statistik deskriptif menggunakan skor kekerapan, peratusan dan min dalam menganalisa hasil kajian. Manakala, kaedah analisis secara statistik inferensi ANOVA juga digunakan bagi mencari perbezaan dan ramalan dalam menentukan dapatan bagi kajian ini. Dapatan kajian ini menunjukkan pensyarah Politeknik Sultan Azlan Shah kerap mengamalkan komunikasi kemanusiaan dalam sesi PdPc mereka. Bagi komunikasi kemanusiaan menerusi unsur al-Nafs (jiwa) keseluruhan, dapatan kajian terhadap item soalan tersebut berada pada tahap tinggi dengan nilai purata min keseluruhan adalah (min= 4.47). Sementara itu, menerusi unsur al-Aql (akal) nilai purata min keseluruhan adalah tinggi iaitu (min=4.27) manakala komunikasi kemanusiaan melalui unsur al-Qalb (hati) mendapati nilai purata min keseluruhan juga adalah tinggi iaitu (min=4.27). Selain itu, dapatan kajian juga menunjukkan tidak terdapat perbezaan yang signifikan dalam pengamalan komunikasi kemanusiaan dalam kalangan pensyarah PSAS yang berlainan daripada aspek taraf pendidikan dan pengalaman mengajar. Beberapa implikasi telah dikemukakan hasil daripada dapatan kajian yang dapat membuktikan kerelevenan kajian yang dijalankan.
Abstract
This study aims to identify the implementation of humanistic communication in the learning and consultation among lecturers of Polytechnic Sultan Azlan Shah. This study, particularly discuss the aspect of humanistic communication through three (3) main elements ie. Al Nafs (soul), Al- `Aql (mind) and al-Qalb (heart). 60 respondents consist of lecturers from Polytechnic Sultan Azlan Shah were selected to answer the questionnaire which was prepared by the researcher. Collected data are analyzed using descriptive statistical approach utilizing mean, mode and percentage while inferential statistical analysis (ANOVA) is also used in detecting the differences and forecasting in in determining the findings of the study. The findings of the study show that lecturers of Polytechnic Sultan Azlan Shah frequently practice humanistic communication in their teaching, learning and consultation. The overall findings on the aspect of Al- Nafs (soul) marks the highest with the mean of 4.47, al- Aql (mind) and al- Qalb (heart) are respectively high with the mean of 4.27. This study also shows that there is no significant difference in the application of humanistic communication among lecturers from different level of education background and teaching experience. The evidence of relevancy has been proven with the highlighting of several implications produced from the findings of the study.